section_heading: Povijest
paragraph_text: Klupska tragedija nije stala na tome. 1946. je uslijedila smišljena pljenidba cjelokupne HAŠK-ove imovine (uključujući i arhivsku građu). Pravni presedan je bilo Rješenje koje je izdano dan ranije od dana odlučivanja na tzv. skupštini kluba kojeg se kreiralo i nasilno nametnulo kao sljednika FD "Akademičar". Tako da je imovinsko-pravni sljednik HAŠK-a postao Hrvatsko akademsko športsko društvo Mladost koji nema nogometnu sekciju.